**Sinteza divergenţelor**

la proiectul **Hotărîrii Guvernului**pentru aprobarea Reglementării tehnice privind

punerea la dispoziție pe piață a echipamentelor sub presiune

|  |  |  |  |  |  |
| --- | --- | --- | --- | --- | --- |
| **Nr. d/o** | **Denumirea organizaţiei** | **Articolul/****punctul** | **Obiecţii şi propuneri** | **Date despre acceptare** | **Argumente** |
| **1.** | Ministerul Muncii, Protecţiei Sociale şi Familiei(nr.01-1662 din 26.04.2016) |  | Comunică lipsa de obiecţii şi propuneri. |  |  |
| **2.** | Ministerul Afacerilor Interne(nr.22/1219 din 27.04.2016) |  | Comunică lipsa de obiecţii şi propuneri. |  |  |
| **3.** | Ministerul Transporturilor şi InfrastructuriiDrumurilor(nr.07-03/258 din 27.04.2016) |  | Comunică lipsa de obiecţii şi propuneri. |  |  |
| **4.** | Ministerul Sănătăţii(nr.01-9/690 din 25.04.2016) |  | Comunică lipsa de obiecţii şi propuneri. |  |  |
| **5.** | Centrul Național de Acreditare (MOLDAC)(nr.24/453-DE-2 din 18.05.2016) |  | Comunică lipsa de obiecţii şi propuneri. |  |  |
| **6.** | S.A**.”**CET-NORD**”**(nr.09-2/311 din 11.05.2016) |  | Comunică lipsa de obiecţii şi propuneri. |  |  |
| **7.** | S.A. ’’TERMOELECTRICA’’(nr.79/2806 din 12.05.2016) |  | Comunică lipsa de obiecţii şi propuneri. |  |  |
| **La Nota proiectului Hotărîrii Guvernului** |
| **8.** | Ministerul Dezvoltării RegionaleȘi Construcţiilor(nr.03/2-1016 din 27.04.2016 ) | La Nota proiectului Hotărîrii Guvernului | Nota la proiectul Hotărîrii Guvernului cu privire la aprobarea Reglementării tehnice privind punerea la dispoziție pe piață a echipamentelor sub presiune după structură şi conţinut nu este în conformitate cu prevederile din art. 37 al Legii nr. 317-XV din 18 iulie 2003 privind actele normative ale Guvernului şi ale altor autorităţi ale administraţiei publice centrale şi locale. | Se acceptă | Nota informativă la proiectul Hotărîrii Guvernului cu privire la aprobarea Reglementării tehnice privind punerea la dispoziție pe piață a echipamentelor sub presiune a fost uniformizată conform prevederilor din art.37 al Legii nr. 317-XV din 18 iulie 2003 privind actele normative ale Guvernului şi ale altor autorităţi ale administraţiei publice centrale şi locale. |
| **9.** | Ministerul Afacerilor Externe şi Integrării Europene(nr.DI/03/041/5966 din 17.05.2016) | La Nota proiectului Hotărîrii Guvernului și la preambulul Reglementării tehnice | Proiectul actului normativ propus spre avizare transpune Directiva 2014/68/UE a Parlamentului European şi a Consiliului din 15 mai 2014 privind armonizarea legislației statelor membre referitoare la punerea la dispoziție pe piață a echipamentelor sub presiune, ceea ce este relatat în Nota informativă şi în preambulul Reglementării tehnice. În aceste condiții este necesar ca, mențiunea privind actul comunitar care a fost preluat să fie făcută după partea introductivă a proiectului Hotărîrii de Guvern, potrivit prevederilor punctelor 16 şi 18 ale Regulamentului privind mecanismul de armonizare a legislației RM cu legislația comunitară, aprobat prin HG nr.1345 din 24.11.2006. | Se acceptă | Menționăm că Centrul de armonizare s-a expus obiecțiile asupra proiectului dat și a considerat că proiectul se înscrie în coordonatele armonizării legislative. |
| **La proiectul hotărîrii Guvernului**  |
| **10.** | Ministerul Mediului (nr.05-07/887 din 28.04.2016) | La proiectul hotărîrii Guvernului | La proiectul hotărîrii Guvernului:La clauza de emitere, după sintagma ,,(Monitorul Oficial al Republicii Moldova, 2012, nr.46-47,art.136)’’ se va introduce sintagma ,, Legea nr. 420-XVI din 22 decembrie 2006 privind activitatea de reglementare tehnică’’, deoarece documentul propus stabilește nu doar cerințe față de evaluarea conformității reglementărilor tehnice ci și cerințe față de modul de aplicare a acestora. La pct. 4 alin. 1), după sintagma ,,Legii nr. 235’’ se va introduce sintagma ,,din 01 decembrie 2011’’. | Se acceptă | Au fost efectuate modificările necesare. |
| **11.** | Centrul de Armonizare(nr.89/11 din 07.06.2016) | Pct.3 și 4 | În urma examinării proiectului național raportat la prevederile UE, constatăm că autorul proiectului a reușit să atingă finalitatea propusă a demersului său normativ, sub rezerva următoarelor obiecții și propuneri.*Intrarea în vigoare*Pct. 3 și 4 din proiectul de Hotărîre de Guvern stabilește unele dispoziții tranzitorii pentru echipamentele sub presiune cu marcajul de conformitate SM și procedura de notificare a organismelor de evaluare a conformității, instituind termenul de referință – data semnării Acordului privind evaluarea conformității și acceptarea produselor industriale dintre Republica Moldova și Uniunea Europeană. În acest context, în vederea uniformizării cadrului legal care reglementaeză evaluarea conformității a produselor industriale, urmează a fi păstrate raționamentele din Legea-cadru nr. 235 din 01.12.2011 privind activităţile de acreditare şi de evaluare a conformităţii, care stabilește la art. 14¹ și 23¹ termenul de referință pentru punerea în aplicare a acestor prevederi - data intrării în vigoare a Acordului privind ECA. | Se acceptă | Au fost efectuate modificările necesare. |
| **La proiectul Reglementării tehnice privind punerea la dispoziție pe piață a echipamentelor sub presiune** |
| **12.** | Centrul de Armonizare(nr.89/11 din 07.06.2016) | **Cap.I** **pct.2** | *Dispoziții generale*Cu referire la Cap. I, pct. 2 din proiectul Reglementării Tehnice, în ceea ce privește utilizarea termenului de „piața Uniunii”, preluat din preambulul actului UE (4), subliniem că acesta este unul specific dreptului UE și nu corespunde terminologiei juridice naționale. Din aceste considerente, sintagma „piața Uniunii” urmează a fi substituită cu cea de „piața națională” sau „piața Republicii Moldova”. | Se acceptă | Au fost efectuate modificările necesare. |
| **13.** | Inspectoratul Principal de Stat pentru Supravegherea Tehnică a Obiectelor Industriale Periculoase (nr.28-07/171 din 20.04.2016) (IPSSTOIP) | Capitolul IPct.2 | La p.2 după cuvintele „sau ansamblurilor noi” a exclude sintagma „sau care au fost în folosinţă”. | Nu se acceptă | Punctul 2 a fost redactat, dar totodată, este de menționat căDirectiva 2014/68/UE a Parlamentului European şi a Consiliului din 15 mai 2014 privind armonizarea legislaţiei statelor membre referitoare la punerea la dispoziţie pe piaţă a echipamentelor sub presiune, se referă la echipamentelor sub presiune și ansamblurilor care vizează noile echipamente sub presiune introduse pe piața Uniunii, și anume fie echipamente sub presiune noi produse de *un fabricant stabilit în Uniune, fie echipamente sub presiune noi sau de mâna a doua, importate dintr-o țară terță.*  |
| Pct.4 | La p.4 sintagma „ar trebui” a înlocui cu cuvîntul „trebuie”. | Se acceptă  | Au fost efectuate modificările necesare. |
| Pct.7 | La p.7 după sintagma „pentru controlul respectării” a adăuga cuvîntul „cerinţelor”. | Se acceptă | Au fost efectuate modificările necesare. |
| Capitolul IIPct.8 | La p.8 după sintagma „şi a ansamblurilor a căror presiune” a exclude cuvintele „maximă admisibilă,,. | Nu se acceptă  | Nu poate fi acceptat deoarece nu sînt argumentate argumentele și nu se încadrează în cadrul legal. Domeniul de aplicare a prezentei Reglementări tehnice se aplică proiectării, fabricării și evaluării conformității echipamentelor sub presiune şi a ansamblurilor a căror presiune **maximă admisibilă** este mai mare de 0,5 bar, după cum prevede Diectiva 2014/68/UE. |
| Pct.9 | La p.9 al.(1) după sintagma „oricărui fluid sau al oricărei” de adăugat cuvîntul „altei”. | Nu se acceptă | Introducerea sintagmei „altei” nu schimbă sensul prezentei prevederi. |
| Capitolul IIIPct.10 | La cap. III Definiţii, se propune de adus în concordanţă terminologia din NRS 35-03-67:2004 „Reguli de exploatare inofensivă a recipientelor sub presiune”, editate de Departamentul „Moldova–Standart” cu definiţiile (recipient, conducte, presiune, presiune maximă admisibilă PS, temperatură minim/maxim admisibilă TS) expuse în prezenta Reglementare. | Nu se acceptă | Reglementarea tehnică privind punerea la dispoziție pe piață a echipamentelor sub presiune stabilește cerințele de securitate pe care trebuie să le satisfacă acestea în vederea punerii lor la dispoziţie pe piaţă şi/sau punerii în funcţiune, pentru a asigura un nivel ridicat de protecţie a intereselor publice, cum ar fi sănătatea şi securitatea persoanelor, protecţia animalelor domestice şi a bunurilor, garantînd o concurenţă loială pe piaţă. Doar NRS 35-03-67:2004 „Reguli de exploatare inofensivă a recipientelor sub presiune” stabileşte cerinţele de securitate industrială pentru proiectarea, construirea, fabricarea, montarea, reconstruirea şi exploatarea recipientelor, cisternelor, butoaielor, buteliilor, barocamerelor sub presiune excedentară și care devine perimat. Este de menționat că, Directiva 97/23/CE a Parlamentului European și a Consiliului din 29 mai 1997 de apropiere a legislațiilor statelor membre referitoare la echipamentele sub presiune prevede o listă a standardelor conexe. Deci, după aprobarea reglementării tehnice prin ordinal Ministerului Economiei va fi aprobată Lista standardelor conexe care conţine cerinţe obligatorii şi esenţiale, și publicată în Monitorul oficial. |
| **14.** | Ministerul Agriculturii și Industriei Alimentare (nr.12/1-36 din 11.05.2016) | Capitolul IIIDefiniții | - modificarea definiției ”punere la dispoziție pe piață” prin excluderea cuvîntului ”Uniunii”, ținînd cont de definiția din Legea nr. 235 din 01.12.2011 privind activităţile de acreditare şi de evaluare a conformităţii. | Se acceptă | Noțiunile ”punere la dispoziție pe piață”, ”introducere pe piață” și ”reprezentant autorizat” au fost exclusă deoarece aceste noțiuni se regăsesc în Legea nr.235 din 1 decembrie 2011 privind activităţile de acreditare şi de evaluare a conformităţii și nu necesită a fi încă odată repetate. |
| - modificarea definiției ”introducere pe piață” prin excluderea cuvîntului ”Uniunii”, ținînd cont de definiția din Legea nr. 235 din 01.12.2011 privind activităţile de acreditare şi de evaluare a conformităţii. |
| - modificarea definiției ”reprezentant autorizat” prin excluderea cuvîntului ”stabilite în Uniune”, ținînd cont de definiția din Legea nr. 235 din 01.12.2011 privind activităţile de acreditare şi de evaluare a conformităţii. |
| **15.** | (IPSSTOIP)(nr.28-07/171 din 20.04.2016) | Pct.10 | La p.10 al.(3) la noţiunea de „*recipient*” *–* a înlocui textul „înseamnă o incintă proiectată şi fabricată pentru a conţine fluide sub presiune, inclusiv elementele care sunt ataşate acestuia în mod direct până la dispozitivul prevăzut pentru racordarea cu alte echipamente; un recipient poate avea unul sau mai multe compartimente;” cu următorul text „vas închis ermetic, destinat pentru desfăşurarea proceselor tehnologice, precum şi depozitarea şi transportarea substanţelor gazoase, lichide şi altor fluide. Limitele recipientului sunt considerate racordurile de admisiune şi evacuare”. | Nu se acceptă | Nu este justificată argumentarea.Noțiunea „*recipient*” este prevăzută de documentul normativ-tehnic NRS 35-03-67:2004 „Reguli de exploatare inofensivă a recipientelor sub presiune” doar acest documentul menționat este perimat (care nu este actual la momentul dat). La momentul actual este în vigoare Hotărîrea Guvernului nr.262 din 03.04.2009 cu privire la aprobarea Reglementării tehnice “Echipamente sub presiune”, care prevede noțiunea data. La data întrării în vigoare a **Hotărîrii Guvernuluipentru aprobarea Reglementării tehnice privind punerea la dispoziție pe piață a echipamentelor sub presiune care** transpune Directiva 2014/68/UE a Parlamentului European şi a Consiliului din 15 mai 2014 privind armonizarea legislației statelor membre referitoare la punerea la dispoziție pe piață a echipamentelor sub presiune, **se abrogă** Hotărîrea Guvernului nr.262 din 03.04.2009.  |
| Pct.15, 17 | La p.15,17 de corectat unitățile de măsură după cum urmează: PS> 10000 barxlitru cu PS>10000 bar. Și PS>1000 bar.litru cu PS> 1000 bar., totodată la unitățile de măsură PSxDN=1000 bar.l de corectat cu PSxDN= 1000 barxmm. Și PSxDN= 200 bar.l de corectat cu PSxDN=200 bar.xmm.,etc. | Se acceptă  | Nu se acceptă ce se referă la Diametrul nominal.Diametrul nominal înseamnă mărime numerică a diametrului care este comună tuturor componentelor unui sistem de conducte, altele decît cele pentru care se indică diametrul exterior sau mărimea filetului; este vorba despre un număr întreg care servește în scop de referință și care nu este strict legat de dimensiunile de fabricație; diametrul nominal este exprimat prin simbolul DN urmat de o mărime numerică. |
| **16.** | (IPSSTOIP)(nr.28-07/171 din 20.04.2016) | Capitolul VPct.23 | A exclude din text p.23 „Motivele legate de riscuri generate de presiune, nu por să interzică, să restrîngă sau să împiedice punerea la dispoziţie pe piaţă sau punerea în funcţiune a unor echipamente sub presiune şi/sau ansambluri care respectă prevederile prezentei Reglementări tehnice”, din motivul că aceste cerinţe sunt stipulate în p.22. | Se acceptă | Argumentarea snu poate fi acceptată deoarece **pct.22** prevede doar *Motivele legate de riscuri generate de presiune …….,* ***în condițiile stabilite de producător,*** *a echipamentelor sub presiune și/sau a ansamblurilor care sînt conforme cu prevederile prezentei Reglementări tehnice,* **dar pct.23 prevede** Motivele legate de riscuri generate de presiune………. care respectă prevederile din **pct.21** *Echipamentele sub presiune și/sau ansamblurile ale căror caracteristici sînt mai mici sau egale cu limitele prevăzute la pct.15-17 și respectiv la pct.19 se proiectează și se fabrică în conformitate cu cele mai bune practici tehnologice, pentru a asigura utilizarea lor în deplină siguranță. Echipamentele sub presiune și/sau ansamblurile sînt însoțite de instrucțiuni de utilizare adecvate.*  |
| **17.** | Ministerul Agriculturii și Industriei Alimentare (nr.12/1-36 din 11.05.2016) | La Capitolul VII, Secțiunea 1, pct.26, 37  | - propunem completarea punctului 26, după cuvîntul ” bunele” se va substitui cu cuvîntul ”bune”; | Se acceptă | Au fost efectuate modificările necesare. |
| la punctul 37, propunem de exclus sintagma ” Informațiile și documentația respectivă pot fi furnizate pe suport de hârtie sau în format electronic”, pentru excluderea dublării acesteia. | Se acceptă | Au fost efectuate modificările necesare. |
| La Capitolul VII, Secțiunea a 2-aPct.40 | Punctul 40, secțiunea a 2-a, capitolul VII ”Obligațiile agenților economici” din proiectul Reglementării, propunem ca să fie reformulat deoarece din acest context nu este clar ce i se pune reprezentantului autorizat, obligaţiuni sau altceva, avînd în vedere că mandatarului i se atribuie reguli generale în cazul în care acesta îl reprezintă pe producător. | Nu se acceptă | În conformitate cu alin.(2) art.27 al Legii nr.235 din 1 decembrie 2011 privind activităţile de acreditare şi de evaluare a conformităţii ’’***Reprezentantul autorizat îndeplineşte sarcinile prevăzute în mandatul primit de la producător, care îi permite să îndeplinească cel puţin următoarele:*** ***a) să pună declaraţia de conformitate şi documentaţia tehnică la dispoziţia autorităţii de supraveghere a pieţei;*** ***b) să furnizeze autorităţii de supraveghere a pieţei, în baza unei cereri motivate din partea acesteia, informaţiile şi documentaţia necesară pentru a demonstra conformitatea unui produs’’.*** |
| **18.** | Ministerul Agriculturii și Industriei Alimentare (nr.12/1-36 din 11.05.2016) | La Capitolul VII, Secțiunea a 3-aPct.44 | La capitolul VII ”Obligațiile agenților economici” din proiectul Hotărîrii Guvernului, secțiunea a 3-a, la punctul 44, propunem completarea primei propoziții, după cuvintele ”…înainte ca el să fie adus în conformitate” prin sintagma ”cu cerințele specificate”, noțiune definită în Legea nr. 235 din 01.12.2011 privind activităţile de acreditare şi de evaluare a conformităţii: (cerinţă specificată – necesitate sau aşteptare declarată în documente normative precum sînt reglementările, standardele, specificaţiile tehnice). | Se acceptă | Punctul 44 a fost reformulat: Dacă importatorul consideră sau are motive să creadă că un echipament sub presiune sau un ansamblu nu este conform cu prezenta Reglementare tehnică, acesta nu introduce echipamentul sub presiune sau ansamblu pe piață înainte ca el să fie adus în conformitate cu cerințele esențiale de securitate. În plus, atunci când echipamentul sub presiune sau ansamblu prezintă un risc, importatorul informează producătorul și autoritățile de supraveghere a pieței în acest sens. |
| **19.** | Ministerul Mediului (nr.05-07/887 din 28.04.2016) | La Capitolul VII, Secțiunea a 5-a | La anexa proiectului hotărîrii de Guvern:La Capitolul VII, Secțiunea a 5-a ,,Identificarea operatorilor economici’’, propunem aducerea în concordanță a textului secțiunii cu denumirea acesteia prin substituirea noțiunii de ,,agent economic’’ cu noțiunea de ,,operator economic’’, conform prevederilor Directivei 2014/68/UE. | Nu se acceptă | Legea nr.235 din 1 decembrie 2011 privind activităţile de acreditare şi de evaluare a conformităţii nu prevede noțiuneade **’’*operator economic’’*,** dar prevede noțiunea de **’’*agent economic’’.*** |
| Totodată, considerăm necesar redactarea textului proiectului pentru aducerea acestuia în conformitate cu prevederile art. 46 alin.(2) al Legii nr. 317 –XV din 18 iulie 2003 privind actele normative ale Guvernului și ale altor autorități ale administrației publice centrale și locale. | Se acceptă  | Textul Reglementării tehnice a fost redactat în conformitate cu legislația națională. |
| **20.** | Ministerul Agriculturii și Industriei Alimentare (nr.12/1-36 din 11.05.2016) | Capitolul VIIISecțiunea 1 pct.62 | La capitolul VIII din proiectul Reglementării, ”Conformitatea și clasificarea echipamentelor sub presiune și ale ansamblurilor”, secțiunea 1, propunem reformularea punctului 62 după cum urmează ”Echipamentele sub presiune sau ansamblele menționate la pct.15-20 care sînt conforme cu standardele armonizate sau cu părți ale acestora, ale căror referințe sînt publicate în Buletinul de Standardizare al Organismului naţional de standardizare, sînt considerate conforme cu cerinţele esenţiale de securitate vizate de acele standarde sau de părți ale acestora, menționate în anexa nr.1 la prezenta Reglementare tehnică”, pentru asigurarea clarității.  | Nu se acceptă | În conformitate cu alin.(3) art.6 al Legii nr.235 din 1 decembrie 2011 privind activităţile de acreditare şi de evaluare a conformităţii *’’(3) Lista standardelor de referinţă se aprobă de către organul central de specialitate al administraţiei publice responsabil de infrastructura calităţii şi se publică în Monitorul Oficial al Republicii Moldova’’.* Este de menționat faptul că,[Buletinul de Standardizare este publicația oficială a Institutului Național de Standardizare, care conține cele mai recente informații despre standardele adoptate, modificate, anulate, înlocuite, precum și date plasate în ancheta publică despre proiecte de standarde sau standarde propuse spre anulare și nu este relevantă la prezenta Hotărîre de Guvern.](http://www.standard.md/pageview.php?l=ro&idc=179&t=/Buletin-de-Standardizare/Programul-de-Standardizare-Nationala) |
| **21.** | Ministerul Dezvoltării RegionaleȘi Construcțiilor(nr.03/2-1016 din 27.04.2016 ) | Capitolul VIIISecțiunea a 4-aCapitolul IXsecțiunea 1, 3, 5, 8 , 9, 11 | Proiectul Reglementării tehnice privind punerea la dispoziție pe piață a echipamentelor sub presiune conține prevederi care sînt aplicabile țărilor membre UE (a se vedea în acest sens, prevederile de la cap.VIII secțiunea 4, cap.IX secțiunea 1, 3, 5, 8 , 9, 11, etc.). Nu este clar cum aceste prevederi vor fi implementate în vigoare la zi în Republica Moldova.  | Se acceptă | În Acordul de Asociere dintre Uniunea Europeană și Comunitatea Europeană a Energiei Atomice, la Capitolul 3 Bariere tehnice în calea Comerțului, Standardizare, Metrologie, Acreditare și evaluarea conformității şi anume la art.174 care prevede semnarea **Acordului privind Evaluarea Conformității şi Acceptarea Produselor Industriale (AECA) este prevăzut:** Că legislația sectorială şi orizontală relevantă, instituțiile și standardele Republicii Moldova au fost deplin aliniate cu cele ale Uniunii. Se intenționează să se extindă, în cele din urmă, AECA pentru a acoperi toate sectoarele menționate în Anexa XVI la prezentul Acord. AECA va asigura că schimburile comerciale între Părți cu produse în sectoarele pe care le acoperă trebuie să aibă loc în aceleași condiții ca și cele care se aplică comerțului cu astfel de produse între Statele Membre ale Uniunii Europene. Conform alin.(2) art.32 al Legii nr.235 din 01.12.2011, **„**La data aderării Republicii Moldova la Uniunea Europeană, organismele de evaluare a conformităţii care efectuează evaluarea conformităţii în domeniile specificate la anexa nr.3 vor fi desemnate şi notificate Comisiei Europene conform legislaţiei naţionale armonizate cu legislaţia europeană respectivă.” În conformitate cu H.G.nr.808 din 2014 Guvernul și-a asumat responsabilitate de a implementa un șir de directive, regulamente și decizii a cadrului european de armonizare pentru a asigura condițiile implementării Acordului de asociere și a Acordului de liber schimb cu Uniunea Europeană. Astfel Reglementarea tehnică care transpune Directiva 2014/68/UE a Parlamentului European şi a Consiliului din 15 mai 2014 privind armonizarea legislației statelor membre referitoare la punerea la dispoziție pe piață a echipamentelor sub presiune vine să specifice acele proceduri care vor fi implementate/întreprinse de Republica Moldova în cazul în care pe piața acesteia se vor depista produse care prezintă risc nu doar pentru cetățenii Republicii Moldova dar și cetățenilor din alte state membre UE. Punctele respective doar descriu masurile care se întreprinde de RM și nu reglementează acțiunile Uniunii Europene sau a statelor membre. |
| **22.** | Centrul Național Anticorupție(nr.06/2576 din 10.06.2016) | La pct.73 | La pct.73 din proiect „Prin derogare de la pct.67-72, **în cazuri justificate,** autorităţile competente pot permite punerea la dispoziţie pe piaţă şi punerea în funcţiune a unor echipamente sub presiune individuale şi ansambluri prevăzute la pct.10 pentru care nu au fost aplicate procedurile prevăzute la pct.67-72 şi care sînt utilizate în scopuriexperimentale”.Utilizarea sintagmei „**în cazuri justificate”** este discreţionară, deoarece lasă la latitudinea organismului de evaluare a conformităţii de a decide asupra cazurilor de derogare de la procedurile de evaluare a conformităţii. Dat fiind faptul că derogarea dată se aplică doar în scopuri experimentale este necesar de exclus careva riscuri de interpretare a normei, în dependenţă de interes sau scop. Există riscul ca organismul de evaluare a conformităţii să aplice aleatoriu derogarea dată, ceea ce va prejudicia nejustificat interesele agenţilor economici care pun la dispoziţie pe piaţă echipamente sub presiune în scopuri experimentale.***Recomandarea: Pentru a nu admite interpretări preferenţiale a normei, propunem de a prevedea cazurile care vor justifica necesitatea aplicării derogării în cauză.*** | Se acceptă  | Au fost efectuate modificările necesare.Prin derogare de la pct.67-72, ~~în cazuri justificate~~, ~~autoritățile competente~~ **autorităţile de supraveghere a pieţei**pot permite punerea la dispoziție pe piață și punerea în funcțiune, a unor echipamente sub presiune individuale și ansambluri prevăzute la pct.10 pentru care nu au fost aplicate procedurile prevăzute la pct.67-72 și care sînt utilizate în scopuri experimentale. |
| La pct.73 | La pct.73 din proiect „Prin derogare de la pct.67-72, în cazuri justificate, **autorităţile competente** pot permite punerea la dispoziţie pe piaţă…”.Sintagma **„autorităţile competente**” este discreţionară, întrucît nu prevede expres autorităţile responsabile de punerea la dispoziţie pe piaţă a echipamentelor sub presiune. Reieşind din faptul că atît prevederile proiectului, cît şi prevederile Legii nr.235/2011 privind activităţile de acreditare şi de evaluare a conformităţii nu conţin noţiunea de „autorităţi competente”. Există riscul ca norma să fie interpretată şi aplicată în mod discreţionar de către responsabilii de implementarea prevederilor regulamentului.***Recomandarea: Se recomandă autorului de a prevedea expres autorităţile competente responsabile de punerea la dispoziţie pe piaţă şi în funcţiune a echipamentelor sub presiune.*** | Se acceptă | Au fost efectuate modificările necesare.Prin derogare de la pct.67-72, ~~în cazuri justificate,~~ ~~autoritățile competente~~ **autorităţile de supraveghere a pieţei**pot permite punerea la dispoziție pe piață și punerea în funcțiune, a unor echipamente sub presiune individuale și ansambluri prevăzute la pct.10 pentru care nu au fost aplicate procedurile prevăzute la pct.67-72 și care sînt utilizate în scopuri experimentale. |
|  |  | La pct.93  | **Pct.93 din proiect „Autoritatea de supraveghere a pieţei se bazează pe mecanismele existente pentru a asigura aplicarea corectă a regimului aplicabil marcajului CE şi iau măsurile corespunzătoare în cazul utilizării inadecvate a respectivului marcaj”.**Sintagma „iau măsurile corespunzătoare” este discreţionară, deoarece nu prevede expres măsurile care vor fi întreprinse de către autoritatea de supraveghere a pieţei în cazul utilizării neadecvate a marcajului CE pe echipamentele sub presiune. Lipsa acestor norme va lăsa la discreţia autorităţii aplicarea măsurilor, în dependenţă de interes sau scop.***Recomandarea: Se recomandă autorului de a prevedea expres măsurile care vor fi întreprinse de autoritatea de supraveghere a pieţei în cazul nerespectării normelor şi condiţiilor de aplicare a marcajului.*** | Se acceptă | Au fost efectuate modificările necesare.Autoritatea de supraveghere a pieței se bazează pe mecanismele existente pentru a asigura aplicarea corectă a regimului aplicabil marcajului CE *și ia măsurile* *corective în conformitate cu Legea nr.7 din 26 februarie 2016 privind supravegherea pieţei în ceea ce priveşte comercializarea produselor nealimentare* în cazul utilizării inadecvate a respectivului marcaj. |
|  |  | La pct.99 | **Pct.99 din proiect „Autoritatea de notificare este instituită în aşa fel încât să nu existe conflicte de interese cu organismele de evaluare a conformităţii”.**Norma este expusă în mod confuz şi ambiguu, deoarece nu redă clar cerinţa privind reglementarea conflictului de interese între autoritatea de notificare şi organismele de evaluare a conformităţii. Este necesar ca norma să fie expusă în mod clar şi concis, fără a lăsa loc de interpretări ambigue şi preferenţiale.***Recomandarea: Propunem următoarea redacţie a normei: „Autoritatea de notificate va exclude şi va declara conform prevederilor legale orice conflict de interese cu organismele de evaluare a conformităţii”.*** | Se acceptă | Au fost efectuate modificările necesare.Autoritatea de notificate va exclude şi va declara conform prevederilor legale orice conflict de interese cu organismele de evaluare a conformităţii. |
| **23.** |  (IPSSTOIP)(nr.28-07/171 din 20.04.2016)  | Capitolul IXSecțiunea a 4-aPct.113 | La p.113 după sintagma „Organismele de evaluare a conformităţii şi personalul acestora” de adăugat sintagma „deţin studii tehnice superioare de profil”. | Nu se acceptă | Argumentarea dată nu ține de proiectul în speță. Directiva 2014/68/UE a Parlamentului European şi a Consiliului din 15 mai 2014 privind armonizarea legislaţiei statelor membre referitoare la punerea la dispoziţie pe piaţă a echipamentelor sub presiune nu prevede așa cerințe, Menționăm că Reglementarea tehnică stabileşte cerinţele de securitate pe care trebuie să le satisfacă acestea în vederea punerii lor la dispoziţie pe piaţă şi/sau punerii în funcţiune a echipamentelor sub presiune. |
| Pct.115 | La p.115 al.(1) după sintagma „cunoştinţe tehnice şi experienţă suficientă” de adăugat expresia „de cel puţin 7 ani în domeniu”. | Nu se acceptă | Argumentarea dată nu ține de proiectul în speță. Directiva 2014/68/UE a Parlamentului European şi a Consiliului din 15 mai 2014 privind armonizarea legislaţiei statelor membre referitoare la punerea la dispoziţie pe piaţă a echipamentelor sub presiune nu prevede așa cerințe, Menționăm că Reglementarea tehnică stabileşte cerinţele de securitate pe care trebuie să le satisfacă acestea în vederea punerii lor la dispoziţie pe piaţă şi/sau punerii în funcţiune a echipamentelor sub presiune. |
| Pct.152 | La p.152 după sintagma „autorităţile de supraveghere a pieţei în acest scop”, a exclude cuvintele „dacă este necesar”. | Se acceptă | Au fost efectuate modificările necesare. |
| Pct.85-93 | A înlocui referinţele din textul Reglementării date (Legea 235; punct.85-93 etc.) prin sintagme sau cuvinte concrete. | Se acceptă | Argumentare nu prea este clară și ce se are în vedere, dar totuși pct.85-93 sînt supuse principiilor generale prevăzute de Legea nr.235 din 1 decembrie 2011 cu privire la activităţile de acreditare şi de evaluare a conformităţii.  |
| **24.** | Centrul Național Anticorupție(nr.06/2576 din 10.06.2016) | La pct. 141 | **La pct.141 din proiect „Autoritatea de notificare investighează toate cazurile cu privire la care are îndoieli sau cu privire la care i se atrage atenţia asupra unor îndoieli privind competenţa unui organism notificat sau privind îndeplinirea cerinţelor şi responsabilităţilor care îi revin”.**Norma nu prevede clar acţiunile autorităţii de notificare cu privire la investigarea cazurilor privind competenţa organismului de notificare. De asemenea, considerăm că procedura de investigare nu corespunde proceselor de activitate a autorităţii de notificare, aceasta făcînd parte din activitatea operativă de investigaţii. În cazul dat, autoritatea de notificare este în drept să examineze sau analizeze neregularităţile organului notificat, urmare a rezultatelor monitorizării şi supravegherii activităţii acestuia. Există riscul ca autoritatea de notificare la propria discreţie să decidă cazurile de contestare a competenţei organului notificat, ceea ce va prejudicia interesele agenţilor economici.***Recomandarea: Propunem de a analizat suplimentar norma, astfel încît să fie clar prevăzute circumstanţele/cazurile cînd autoritatea de notificare va verifica competenţa unui organ notificat.*** | Se acceptă | Au fost efectuate modificările necesare.Autoritatea de notificare *examinează* toate cazurile cu privire la care are îndoieli sau cu privire la care i se atrage atenția asupra unor îndoieli privind competența unui organism notificat sau privind îndeplinirea cerințelor și responsabilităților care îi revin.Autoritatea de notificare ’’examinează’’ toate cazurile cu privire la care i se atrage atenţia de către autoritățile de supraveghere a pieței sau agenților economici.  |
| La pct. 143 | **Pct.143 din proiect „Comisia se asigură că toate informaţiile sensibile obţinute pe parcursul investigaţiilor sale sînt tratate confidenţial”.**Sintagma „informaţiile sensibile” este confuză şi discreţionară, deoarece nu redă clar natura juridică a informaţiei date. Există riscul ca Comisia, la propria discreţie, să califice informaţia ca fiind sensibilă la regim confidenţial, iar „mai puţin sensibilă” de interes public.***Recomandarea: Propunem autorului de a prevedea categoria de informaţie care va fi atribuită la regimul confidenţial (de exemplu: secret comercial, bancar etc.).*** | Se acceptă | Au fost efectuate modificările necesare.Autorităţile de notificare asigură respectarea confidenţialităţii informaţiilor în cazurile în care acest lucru este necesar pentru a proteja secretele comerciale şi/sau datele cu caracter personal în conformitate cu Legea nr.7 din 26 februarie 2016 privind supravegherea pieţei în ceea ce priveşte comercializarea produselor nealimentare.  |
| La pct. 144 | **Pct.144 din proiect „În cazul în care Comisia Europeană constată că un organism notificat nu respectă sau nu mai respectă cerinţele pentru a fi notificat, aceasta adoptă un act de punere în aplicare prin care solicită autorităţilor de notificare să ia măsurile corective necesare, inclusiv retragerea notificării, dacă este necesar”.**Sintagma „măsurile corective necesare” este discreţionară, întrucît nu reglementează expres măsurile care urmează a fi întreprinse de către autoritatea de notificare faţă de organismal notificat. Lipsa măsurilor va lăsa la discreţia autorităţii aplicarea normei, în dependenţă de interes sau scop.***Recomandarea: Propunem autorului de a prevedea expres măsurile corective care vor fi întreprinse de către autoritatea de supraveghere a pieţei. Această obiecţie este valabilă în tot cuprinsul proiectului.*** | Se acceptă | Au fost efectuate modificările necesare.În cazul în care Comisia Europeană constată că un organism notificat nu respectă sau nu mai respectă cerinţele pentru a fi notificat, aceasta adoptă un act de punere în aplicare prin care solicită autorităților de notificare să ia măsurile corective necesare în conformitate cu Legea nr.235 din 01 decembrie 2016 privind activităţile de acreditare şi de evaluare a conformităţii, inclusiv retragerea notificării, dacă este necesar. |
| La pct. 153 | **Pct. 153 din proiect „În cazul în care autoritatea de supraveghere a pieţei are suficiente motive să considere că un echipament sub presiune sau un ansamblu care intră sub incidenţa prezentei Reglementări tehnice prezintă un risc pentru sănătatea sau securitatea persoanelor sau pentru animalele domestice sau pentru bunuri…”.**Norma „suficiente motive” este discreţionară , deoarece acordă dreptul autorităţii de supraveghere a pieţei, la propria discreţie de a aprecia nivelul sau gradul de risc al echipamentelor sub presiune doar în baza unor „motive suficiente”. Considerăm că autoritatea de supraveghere a pieţei trebuie să dispună de date/informaţii obţinute înprocesul de verificare şi control a echipamentelor sub presiune care să demonstreze riscul pentru sănătatea sau securitatea persoanelor, a animalelor domestice sau a bunurilor, pentru a fi retras în mod obligatoriu de pe piaţă.***Recomandarea: Propunem de substituit sintagma „are suficiente motive să considere” cu sintagma „depistează în cadrul controlului”.*** | Se acceptă | Au fost efectuate modificările necesare.În cazul în care autoritatea de supraveghere a pieței ~~are suficiente motive să considere~~ **depistează în cadrul controlului** că un echipament sub presiune sau un ansamblu care intră sub incidența prezentei Reglementări tehnice prezintă un risc pentru sănătatea sau securitatea persoanelor sau pentru animalele domestice sau pentru bunuri ……, |
| La pct. 169 | **Pct. 169 din proiect „Fără a aduce atingere pct.153-163, autoritatea de supraveghere a pieţei solicită agentului economic vizat să pună capăt neconformităţii respective în****cazul în care constată…”.**Sintagma „să pună capăt” nu corespunde tehnicii legislative. Norma trebuie să fie expusă clar şi conform limbajului juridic.***Recomandarea: Propunem de substituit sintagma „vizat să pună capăt” cu sintagma ”să remedieze”.*** | Se acceptă | Au fost efectuate modificările necesare.Fără a aduce atingere pct.153-163, autoritatea de supraveghere a pieţei solicită agentului economic ~~vizat să pună capăt~~ **să remedieze** neconformităţile respective în cazul în care constată una dintre următoarele situaţii: |
| **La AnexaReglementării tehnice privind punerea la dispoziție pe piață a echipamentelor sub presiune** |
| **25.** | IPSSTOIP(nr.28-07/171 din 20.04.2016) | Anexa nr.1I. Observații preliminarePct.2 | La p.2 cap.I „Observaţii preliminare” după sintagma „corespunzător pentru echipamentele sub presiune” a exclude cuvintele „în cauză”. | Se acceptă | Au fost efectuate modificările necesare. |
| 1.Generalități pct.2.2.4 | La p.2.2.4 „Metoda experimentală de proiectare” cap.I, la expunerea cuprinsului Programului de încercări, lit.(a) se va expune în următoarea redacţie „o încercare hidraulică şi una pneumatică de rezistenţă la presiune, destinată să verifice că la o presiune care garantează o marjă de securitate definită în raport cu presiunea maxim admisibilă echipamentul nu prezintă fisuri semnificative, scurgeri, picături, aburiri în îmbinările sudate şi metalul de bază; scurgeri în îmbinările demontabile; deformări remanente vădite, căderi de presiune, nici deformări care depăşesc o limită determinată”. De asemenea, la lit.(a), după al doilea fragment, se va adăuga următoarea propoziţie: „Recipientele emailate se admite a fi supuse încercării hidraulice la presiunea de lucru după emailare”. | Nu se acceptă | Metoda de încercări de rezistență la presiune pentru fiecare tip de echipament sub presiune este prevăzută în documentele normativ-tehnice în domeniul securității industriale. Este de menționat Directiva care se transpune prevede o lista a standardelor armonizate pentru echipamentele sub presiune, unde sînt reflectate toate cerințe pentru aceste echipamente. Prin ordinul Ministerului Economiei va fi aprobată această listă și publicată în Monitorul Oficial. |
| Pct.2.3 | La p.2.3 „Dispoziţii pentru asigurarea securităţii întreţinerii şi a funcţionării” cap.I, la sfîrşit de text de adăugat sintagma „Totodată aceste echipamente sub presiune se dotează cu un dispozitiv care să asigure neadmiterea ridicării presiunii în echipament în cazul neînchiderii definitive a obturatoarelor amobile”. | Nu se acceptă | Argumentele propuse sunt prevăzute în2.11.2. *Dispozitive de limitare a presiunii:* Aceste dispozitive se proiectează astfel încât presiunea să nu depășească în mod permanent presiunea maxim admisibilă PS; este totuși admisă o suprapresiune de scurtă durată în conformitate, în cazul că această situație este adecvată, cu dispozițiile de la pct.7.3 din anexă nr.1 și nu necesită a fi repetate. |
|  |  | Pct.2.11.2. | La p.2.11.2. „*Dispozitive de limitare a presiunii*” cap. I., de adăugat al.(2) cu următorul conţinut: „Dispozitivele de limitare a presiunii trebuie să fie montate pe ţevile de racordare sau pe conductele racordate nemijlocit la recipient, în locuri accesibile pentru racordarea lor”. | Nu se acceptă | La pct.2.11.2 se menționează despre dispozitivele de limitare a presiunii care se proiectează și nici de cum care se montează. Deci Dispozitive de limitare a presiunii, în special pentru recipientele sub presiune suprapresiunea momentană se limitează la 10% din presiunea maximă admisibilă. |
| Pct.2.11.2. | La p.2.11.2. „*Dispozitive de limitare a presiunii*” cap. I., de adăugat al.(3) cu următorul conţinut: „Nu se admite de montat armatura de închidere între recipient şi dispozitivul de siguranţă, precum şi în urma acestuia”. | Nu se acceptă | La pct.2.11.2 se menționează despre dispozitivele de limitare a presiunii care se proiectează și nici de cum care se montează. Toate cerințele sunt prevăzute în lista standardelor conexe care va fi aprobată prin ordinul Ministerului Economiei și publicată în Monitorul Oficial, după ce va intra în vigoare prezenta Reglementare tehnică. |
| Pct.2.11.3 | La p.2.11.3. „*Dispozitive de supraveghere a temperaturii*” cap. I., de adăugat al.(2) cu următorul conţinut: „Recipientele care funcţionează la temperatură variabilă a pereţilor trebuie să fie utilate cu aparate de control al vitezei şi uniformităţii încălzirii pe lungimea şi înălţimea recipientului şi repere pentru controlul deplasărilor termice”. | Nu se acceptă | Este de menționat că Reglementarea tehnică privind punerea la dispoziţie pe piaţă a echipamentelor sub presiune stabileşte cerinţele de securitate pe care trebuie să le satisfacă acestea în vederea punerii lor la dispoziţie pe piaţă şi/sau punerii în funcţiune și pentru a asigura un nivel ridicat de protecţie a intereselor publice, cum ar fi sănătatea şi securitatea persoanelor, protecţia bunurilor, garantînd o concurenţă loială pe piaţă. Cerințele sunt prevăzute în lista standardelor conexe care va fi aprobată prin ordinul Ministerului Economiei și publicată în Monitorul Oficial, după ce va intra în vigoare prezenta Reglementare tehnică. |
| Pct.3.1.3.  | La p.3.1.3.  „Încercări nedistructive” cap.I, de adăugat al.(2) cu următorul conţinut: „Pînă la efectuarea sudării trebuie de verificat calitatea asamblării elementelor ce vor fi îmbinate, precum şi starea marginilor care se îmbină şi a suprafeţelor aderente lor. La asamblare nu se admite ajustarea marginilor prin lovire sau încălzire locală”. | Nu se acceptă | Nu sunt clar expuse argumentările și nu se încadrează în cadrul legal, dar totodată menționăm că pct.3.1.3 din anexa nr.1 la prezenta reglementare tehnică prevede controalele nedistructive ale ansamblurilor nedemontabile pentru echipamentele sub presiune’, care sînt efectuate de **personal** calificat. Pentru echipamentele sub presiune din categoriile III și IV, acest personal este aprobat de o entitate terță (organism de evaluare a conformităţii acreditat în domeniul reglementat, conform Legii 235/2011).  |
|  |  | Pct.3.1.4.  | La p.3.1.4. „*Tratament termic*” cap.I, de adăugat al.(2) cu următorul conţinut: „Pentru executarea lucrărilor de tratare termică se admit operatori termişti care au fost supuşi unei instruiri speciale, au susţinut încercările speciale şi deţin de certificat cu drept de executare a lucrărilor”. | Nu se acceptă | Nu se încadrează în cadrul legal |
| Pct.3.4 | La p.3.4 „*Instrucţiuni pentru darea în folosinţă*” cap.I, după sintagma „echipamentele sub presiune sînt însoţite” a exclude din text cuvintele „dacă este nevoie”. | Se acceptă | Au fost efectuate modificările necesare. |
| Cap.V la Anexa nr.1 | La cap.V „Cerinţe tehnice” se propune de adus în concordanţă cerinţele pentru proiectarea, construcţia, materiale, fabricarea, reconstruirea, reglarea, montarea, repararea care se aplică pentru recipientele sub presiune NRS 35-03-67:2004 cu cerinţele tehnice din prezenta Reglementare. | Nu se acceptă | Cerințele tehnice nu pot fi aduse în concordanță cu cerințele care se aplică pentru recipientele sub presiune NRS 35-03-67:2004, deoarece documentul menționat este perimat. Este de menționat că, Directiva 97/23/CE a Parlamentului European și a Consiliului din 29 mai 1997 de apropiere a legislațiilor statelor membre referitoare la echipamentele sub presiune prevede lista standardelor conexe. Deci, după aprobarea reglementării tehnice prin ordinal Ministerului Economiei va fi aprobată Lista standardelor conexe care conţine cerinţe obligatorii şi esenţiale, și se publică în Monitorul Oficial al Republicii Moldova. |
| **26.** | Centrul de Armonizare(nr.89/11 din 07.06.2016) | Anexa nr.3 | *Examinarea CE de tip*În textul proiectului prezentat spre expertizare (de exemplu Anexa nr.3 „Proceduri de evaluare a conformității” – Modulul B din proiectul Reglementării Tehnice), în vederea denumirii procedurii de evaluare a conformității din Modulul B, se folosește atît sintagma *„examinare CE de tip”* , astfel cum este stabilit și în Legea 235/2011, cît și sintagma *„examinare UE de tip”*, astfel cum este stabilit în Directiva 2014/68/UE. În acest context, în vederea excluderii confuziilor urmează a fi păstrată doar un singur termen pentru denumirea procedurii din Modul B. Totuși, folosirea sintagmei identice actului UE și anume - *„examinare UE de tip”* va fi posibilă doar după operarea modificărilor corespunzătoare în Legea 235/2011. | Se acceptă | Au fost efectuate modificările necesare. |
| **La Analiza preliminară a Impactului de Reglementare la proiectul Hotărîrii Guvernului** |
| **27.** | Ministerul Agriculturii și Industriei Alimentare (nr.12/1-36 din 11.05.2016) | Definirea problemei | - la secțiunea ”Definirea problemei” pe pagina 3 a actului, în paragraful 7, propunem înlocuirea sintagmei ” darea în folosință” prin sintagma ”punere în funcțiune”, conform definiției prezentate în proiectul Hotărîrii Guvernului cu privire la aprobarea Reglementării tehnice privind punerea la dispoziție pe piață a echipamentelor sub presiune;- la secțiunea ”Stabilirea scopurilor acțiunilor statutului” propunem reformularea celui de-al 8-lea obiectiv ”. – ridicarea responsabilității producătorilor…”, cu înlocuirea termenului ”producătorilor” prin sintagma ”operatorilor economici (producători, importatori, după caz)”, după cum urmează ”;- pentru asigurarea clarității, la secțiunea ”Stabilirea scopurilor acțiunilor statutului”, propunem reformularea ultimului paragraf de pe pagină după cum urmează: ”În cazul în care, ca urmare a unor informații primite în conformitate cu prevederile alin. 3) al art. 18 a Legii nr. 420 din 22.12.2006 privind activitatea de reglementare tehnică sau autoritățile de supraveghere a pieței, au motive suficiente să creadă că produsul care este introdus sau pus la dispoziție pe piață, sau este utilizat în cursul prestării unui serviciu, poate prezenta un risc, acestea efectuează o evaluare a riscurilor în raport cu acest produs.”;- la secțiunea ”Stabilirea scopurilor acțiunilor statutului”, pe pagina 15 a Analizei preliminare, propunem omiterea paragrafului 4 ”Autoritățile de supraveghere a pieței pot fie să recomande, fie să stabilească împreună cu agentul economic în cauză măsurile corective care trebuie întreprinse.”, fiindcă măsurile descrise nu face parte din atribuțiile inspectorilor de stat din cadrul autorităţilor abilitate cu funcţii de control de stat, specificate la art.19 a Legii nr.420 din 22.12.2006 privind activitatea de reglementare tehnică. - la secțiunea ”Stabilirea scopurilor acțiunilor statutului”, pe pagina 15 a Analizei preliminare, în paragraful în care sînt enumerate măsurile corective ce trebuie întreprinse de operatorii economici în legătură cu produsele ce prezintă un risc, propunem:a) În propoziția ” - în cazul unui produs care face obiectul unor cerințe stabilite prin legislația de armonizare a Uniunii sau în conformitate cu aceasta…”, înlocuirea sintagmei ” prin legislația de armonizare a Uniunii” prin sintagma ” prin legislația națională în vigoare”;b) În propoziția ” - în cazul unui produs care este susceptibil să prezinte un risc numai în anumite condiții … de cerințele legislației de armonizare a Uniunii”, înlocuirea sintagmei ’’prin legislația de armonizare a Uniunii” prin sintagma ”prin legislația națională în vigoare”;c) În propoziția ’’- aplicarea pe produs a unor avertismente adecvate…..în limba sau limbile oficiale ale statului membru în care produsul este pus la dispoziție pe piață’’, înlocuirea sintagmei ’’în limba sau limbile oficiale ale statului membru în care procesul este pus la dispoziție pe piață’’ prin sintagma ’’în limba de stat’’- la secțiunea ’’Stabilirea scopurilor acțiunilor statului’’ pe pagina 16 a Analizei preliminare după propoziția ’’În contextul evaluării riscurilor, autoritățile de supraveghere a pieței țin cont în ce măsură produsul este conform cu’’: d) În propoziția ”- orice cerințe prevăzute în legislația de armonizare a Uniunii sau în temeiul acesteia, … emise de către un organism de evaluare a conformității” propunem înlocuirea sintagmei ” în legislația de armonizare a Uniunii” prin sintagma ”în legislația națională în vigoare”;e) Excluderea propoziției ”- normele specifice de stabilire a unor cerințe de sănătate și siguranță pentru produsele respective în legislația națională a statului membru în care este pus la dispoziție pe piață, în absența cerințelor prevăzute în legislația de armonizare a Uniunii sau în temeiul ei, cu condiția ca normele respective să fie conforme cu legislația Uniunii;” fiindcă expune un procedeu aplicabil în Uniunea Europeană;f) Propunem reformularea propoziției ” - orice standarde europene ale căror referințe au fost publicate în Jurnalul Oficial al Uniunii Europene” după cum urmează ”orice standarde naționale ale căror referințe au fost publicate în Buletinul de Standardizare – publicația oficială a Organismului Național de Standardizare”. Prezenta propunere se întemeiază prin prevederile art. 10, 12 a Legii nr.20 din 04.03.2016 cu privire la standardizarea națională.- la secțiunea ”Stabilirea scopurilor acțiunilor statutului”, pe pagina 16 a Analizei preliminare, propunem modificarea propoziției ”Pe parcursul anilor 2014-2016 Î.S.’’CTSIC’’ a plasat pe piață echipamente sub presiune și ansambluri” prin înlocuirea sintagmei ” a plasat pe piață echipamente sub presiune și ansambluri” prin sintagma ”a evaluat conformitatea echipamentelor sub presiune și ansamblelor”. Prezenta propunere se întemeiază prin faptul că punerea la dispoziție/introducerea pe piață se efectuează de către operatorii economici (producător, importator sau distribuitor, după caz), Î.S.’’CTSIC’’ fiind organism de evaluare a conformității. | Se acceptă | Analiza preliminară a Impactului de Reglementare la proiectul **Hotărîrii Guvernului**pentru aprobarea Reglementării tehnice privind punerea la dispoziție pe piață a echipamentelor sub presiune a fost acceptată la ședința Grupului de lucru pentru reglementarea activității de întreprinzător prin Procesul –Verbal nr.8 din 13 aprilie 2016.Dacă ne referim la Este de menționat faptul că,[Buletinul de Standardizare este publicația oficială a Institutului Național de Standardizare, care conține cele mai recente informații despre standardele adoptate, modificate, anulate, înlocuite, precum și date plasate în ancheta publică despre proiecte de standarde sau standarde propuse spre anulare și nu este relevantă la prezenta Hotărîre de Guvern.](http://www.standard.md/pageview.php?l=ro&idc=179&t=/Buletin-de-Standardizare/Programul-de-Standardizare-Nationala) Toate standardele armonizate se publică în Jurnalul Oficial al Uniunii Europene. |